**UPUTSTVO ZA PODNOSIOCE PRIJAVE**

|  |  |  |
| --- | --- | --- |
| **TRANSFER ZA RAZVOJ NAUKE I PODSTICAJ NIR OD ZNAČAJA ZA FEDERACIJU BIH**  **Javni poziv za finansiranje/sufinansiranje naučno-istraživačkih**  **i istraživačko-razvojnih projekata u Federaciji Bosne i Hercegovine u 2025. godini** | | |
| 1 | **Opis problema u određenoj oblasti koja je predmet finansiranja** | Unapređivati naučno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim oblastima za dodjelu budžetskih sredstava** | Podrška razvoju naučno-istraživačke i istraživačko-razvojne djelatnosti u Federaciji BiH, realizacija projekata koji stvaraju nova i unapređuju postojeća znanja, te primijenjenim (ili razvojnim) istraživanjima koja se provode s jasnim tehnološkim, ekonomskim ili društvenim ciljevima. Podrška međunarodno prepoznatljivim projektima koji se zasnivaju na izvrsnim istraživačima ili snažnim istraživačkim grupama koje vode priznati naučnici s odličnim dosadašnjim postignućima. Podrška projektima koji predstavljaju izvor novih naučnih ideja i doprinose razvoju naučne misli. Jačanje ambijenta koji omogućava i potiče saradnju privrede i istraživačke zajednice, te uključivanje privrede, univerziteta i naučnih ustanova u zajedničke projekte i procese pametne specijalizacije. Podrška projektima digitalne transformacije u skladu s EU strategijom: Digitalna dekada Europe. Podrška projektima energijske tranzicije u skladu s Zelenom agendom za Zapadni Balkan. |
| 3 | **Ukupna vrijednost Programa i iznosi predviđeni za pojedine programske oblasti, najniži i najviši finansijski iznos koji može biti dodijeljen za pojedini projekt u okviru određene naučne oblasti** | * **Ukupna vrijednost Programa: 1.750.000,00 KM** * Maksimalan odobreni iznos finansijskih sredstava po projektu je **15.000,00 KM** za projekte iz oblasti društvenih i humanističkih nauka, te umjetničkih oblasti. * Maksimalan odobreni iznos finansijskih sredstava po projektu je **30.000,00 KM** za projekte iz oblasti prirodnih, tehničkih, biotehničkih nauka, te biomedicine i zdravstva. * Ukoliko podnosilac aplikacije (pravna ili fizička osoba) koji aplicira na neki od programa Javnog poziva traži iznos veći od maksimalno dozvoljenog po pojedinačnim naučnim oblastima, njegova prijava se neće razmatrati. |
| 4 | **Potencijalni podnosioci prijava (ciljna grupa) koji imaju pravo da podnesu prijavu** | Korisnici sredstava su: Visokoškolske ustanove (univerziteti), naučno-istraživačke organizacije zasnovane prema zakonima o naučno-istraživačkoj djelatnosti. |
| 5 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekta, koje su navedene u projektnom planu. |
| 6 | **Prihvatljivi troškovi koji se mogu finansirati dodijeljenim sredstvima** | * Sredstvima dodijeljenih od strane FMON moguće je finansirati isključivo direktne troškove projekata. * Direktni troškovi su oni koji su vezani za proces prikupljanja, analize i prezentacije podataka. To su troškovi koji nastaju kao direktna posljedica naučnoistraživačke ili umjetničke aktivnosti i neophodni su za realizaciju projekta. * U direktne troškove se ubrajaju:   a) troškovi radne snage (naknade članovima projektnog tima),  b) troškovi opreme (računari, aparati, instrumenti, softveri, licence, itd.),  c) troškovi materijala (trošak nabave potrošnih materijala neophodnih za istraživački projekat kao što su hemikalije, reagensi, uzorci, i ostali materijali),  e) putni troškovi (troškovi putovanja i smještaja nastali u okviru prikupljanja podataka),  f) troškovi objavljivanja rezultata istraživanja (trošak kotizacije konferencije, trošak objavljivanja rada u međunarodnim citatnim bazama ili troškovi objavljivanja knjiga, što podrazumijeva troškove lektorisanja, tehničkog preloma i štampanja knjige).   * Alokacija sredstava po odobrenom projektu iz oblasti društvenih i humanističkih nauka, te umjetničkih oblasti će se vršiti na slijedeći način:   a) ukupni troškovi radne snage mogu iznositi do 40% od ukupne odobrene finansijske vrijednosti projekta;  b) ukupni troškovi opreme, materijala i putnih troškova vezanih uz prikupljanje podataka mogu iznositi do 40% od ukupne odobrene finansijske vrijednosti projekta;  c) ukupni troškovi objavljivanja rezultata istraživanja mogu iznositi do 20% od ukupne odobrene finansijske vrijednosti projekta.   * Alokacija sredstava po odobrenom projektu iz oblasti prirodnih, tehničkih, biotehničkih nauka, te biomedicine i zdravstva će se vršiti na slijedeći način:   a) ukupni troškovi radne snage mogu iznositi do 20% od ukupne odobrene finansijske vrijednosti projekta;  b) ukupni troškovi opreme, materijala i putnih troškova vezanih uz prikupljanje podataka mogu iznositi do 70% od ukupne odobrene finansijske vrijednosti projekta;  c) ukupni troškovi objavljivanja rezultata istraživanja mogu iznositi do 10% od ukupne odobrene finansijske vrijednosti projekta. |
| 7 | **Procent ili iznos sredstava koji se odnosi na finansiranje administrativnih troškova** | Maksimalno do 1% od ukupno dodjeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu finansirati dodijeljenim sredstvima** | * Troškovi koji nisu navedeni pod tačkom 6. ovog Uputstva. * Aktivnosti koje nisu u cilju realizacije projekta i koje nisu navedene u projektnom planu. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * Institucije, čiji projekti budu odobreni za finansiranje/sufinansiranje, dužne su u roku od 30 dana od dana potpisivanja ugovora organizirati javno predstavljanje odobrenih projekata (predmet, cilj i metodologija istraživanja, hipoteza, očekivani rezultati, projektni tim) i o tome obavezno blagovremeno obavijestiti FMON. Informacija o javnom predstavljanju odobrenog/ih projek(a)ta obavezno se objavljuje na službenoj web stranici institucije. * Svi projekti koji budu odobreni u okviru ovog programa i realizirani u decembru 2025. godine smatrat će se integralnim dijelom programa obilježavanja ovogodišnjeg „Dana nauke u Federaciji BiH“. * Svi projekti koje je FMON finansijski podržao moraju imati jasno istaknutu rečenicu na vidljivoj poziciji u članku, impresumu knjige, na naslovnoj strani prezentacije ili nekom drugom obliku javnog predstavljanja rezultata projekta: „*Ovaj projekat je podržan od strane Federalnog ministarstva obrazovanja i nauke*.“ Publikacije odnosno prezentacije na stranim jezicima moraju imati istovjetnu rečenicu navedenu na jeziku na kojem je naučni rad objavljen. Uz ovu rečenicu potrebno je navesti zvaničan logo FMON kada je to moguće. * Svi projekti koje je Ministarstvo finansijski podržalo moraju imati jasno istaknutu naljepnicu sa logom FMON na opremi koja je nabavljena u okviru projekta. * Ministarstvo će na svojoj internet stranici učiniti dostupnim standardiziran logo FMON pripremljen za štampanje na materijalima i naljepnicama. |
| 10 | **Opis postupka administrativne provjere (selekcije) prijave** | * Sektor za nauku i tehnologiju FMON vrši pregled dostavljene dokumentacije i priprema listu potpunih i nepotpunih prijava na Javni poziv. * Aplikantima sa nepotpunim prijavama se daje rok od 7 dana da dopune prijavu. * Nepotpune prijave neće biti uzete u razmatranje ukoliko se ne dopune odgovarajućom dokumentacijom. * Prijave projekata čiji aplikanti nisu opravdali dodijeljena sredstva FMON iz prethodnih godina neće biti uzete u razmatranje. * Prijave projekata koje imaju člana Savjeta za nauku FMON kao jednog od članova tima neće biti uzete u razmatranje. * Neblagovremene prijave neće biti uzete u razmatranje. * Po isticanju roka za prijavu i dopunu, Sektor za nauku i tehnologije FMON obavještava Savjet za nauku o svim pristiglim prijavama. |
| 11 | **Opis postupka odabira programa i projekata koji će biti finansirani** | * Ocjenu naučnog sadržaja podnijetih prijava u pogledu originalnosti, aktuelnosti, kvaliteta predloženih istraživanja, vrijednosti i primjenjivosti očekivanih rezultata, podobnosti podnosioca prijave i odgovornog istraživača (voditelja projekta), rokova, ukupne strukture projekata izvršit će Savjet za nauku FMON. * Ocjenjivanje projekata će se vršiti u skladu sa odredbama Smjernica, koje su objavljene na službenoj internet stranici FMON. * Nakon izvršenog ocjenjivanja utvrđuje se Preliminarna rang lista projekata koja se objavljuje na službenoj internet stranici FMON * Aplikanti sa Preliminarne rang liste dužni su dostaviti dokaz o osiguranju organizacionih kapaciteta i ljudskih resursa za provođenje projekata (naprimjer, adekvatno opremljena laboratorija za provođenje istraživanja) u roku od sedam (7) radnih dana. * Nakon razmatranja prigovora utvrđuje se Konačna rang lista projekata, koja se objavljuje na službenoj internet stranici FMON. |
| 12 | **Razlozi, rokovi i način podnošenja i rješavanja prigovora** | * Aplikanti čiji se projekti ne nalaze na Preliminarnoj rang listi imaju pravo prigovora na istu u roku od osam (8) dana od dana njenog objavljivanja. * Po prigovorima rješava posebno formirana Komisija za prigovore u roku od 15 dana od dana zaprimanja prigovora od strane Komisije. |
| 13 | **Opis postupka ugovaranja odabranih programa i projekata** | Federalna ministrica obrazovanja i nauke donosi zbirnu odluku o dodjeli budžetskih sredstava i potpisuje posebne ugovore o realizaciji dodijeljenih sredstava, kojim se regulišu načini i rokovi utroška sredstava i izvještavanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku sredstava. Ukoliko Korisnik sredstava ne dostavi izvještaj o namjenskom utrošku dodijeljenih sredstava u predviđenom roku Ministarstvo šalje Opomenu sa instrukcijom o povratu sredstava. |
| 15 | **Okvirni kalendar provođenja svih postupaka** | juni-novembar 2025. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa Ministarstvom tokom trajanja javnog poziva** | **Datum objave Javnog poziva: 02.06.2025. godine**  **Rok za podnošenje prijava: 02.07.2025. godine**  **Način dostave prijave programa ili projekta:**  Prijave na Javni poziv podnose se na obrascima P1, P2, P3 i P4 te na obrascu Finansijskog plana FP-NIR.  Prijave na Javni poziv se podnose lično ili poštom u zatvorenoj koverti isključivo na adresu Ministarstva.  Obavezno na koverti navesti naziv institucije i ime i prezime voditelja projekta.  **Adresa:**  FEDERALNO MINISTARSTVO OBRAZOVANJA I NAUKE  Dr. Ante Starčevića bb (Hotel „Ero“)  88 000 Mostar  Sa naznakom: „Prijava na Javni poziv za naučno-istraživačke i istraživačko-razvojne projekte – ne otvarati“  Svu dokumentaciju prijave na Javni poziv potrebno je dostaviti i u elektronskoj formi (linkom na Google drive ili drugi adekvatan mrežni disk putem email adrese: [konkursi@fmon.gov.ba](mailto:konkursi@fmon.gov.ba)).  **Rokovi i način komunikacije sa Ministarstvom tokom trajanja javnog poziva:**  Način komunikacije s Federalnim ministarstvom obrazovanja i nauke za vrijeme trajanja Javnog poziva odvija se na tri načina:  1. Upitima i dopisima poslanim na adresu elektronske pošte: [konkursi@fmon.gov.ba](mailto:konkursi@fmon.gov.ba) ,  2. Na brojeve telefona: 036/355-708, 036/355-718 i 036/355-719.  3. Objavom najčešćih pitanja i odgovora na internetskoj stranici Ministarstva – [www.fmon.gov.ba](http://www.fmon.gov.ba) . |
| 17 | **Dodatne napomene** | Korisnici sredstava koji su za dodijeljena sredstva u prethodnom periodu bili dužni ovom Ministarstvu dostaviti, a nisu dostavili Završni izvještaj (sa dokazima o objavljenim radovima u referentnim naučnim časopisima ili ispisom iz relevantne baze podataka), Finansijski izvještaj o namjenskom utrošku sredstava ili u dostavljenom Finansijskom izvještaju nisu pravdali cjelokupna dodjeljena sredstva, iste su dužni dostaviti najkasnije do roka određenog za dostavljanje prijava. U protivnom njihove prijave na ovaj Javni poziv neće biti razmatrane, a Ministarstvo će biti prisiljeno da putem nadležnih organa poduzme odgovarajuće mjere u skladu sa zakonom radi zaštite i namjenskog utroška dodijeljenih javnih sredstava. |